భార్యను హతమార్చి, కుమార్తెను గాయపరిచి వ్యక్తి ఆత్మహత్య
ప్రాణాపాయస్థితిలో చిన్నారి
రాందాస్‌తండా (నాంపల్లి), న్యూస్‌టుడే: కలకాలం కలిసి ఉండాల్సిన దంపతుల మధ్య అనుమానం పెనుభూతమైంది. చివరికి వారి ప్రాణాలు బలితీసుకుంది. క్షణికావేశంలో తండ్రి చేసిన దాడిలో గాయపడిన ముక్కుపచ్చలారని చిన్నారి ప్రాణాపాయస్థితిలో కొట్టుమిట్టాడుతోంది. నల్గొండ జిల్లా నాంపల్లి మండలంలో బుధవారం ఈ విషాదం జరిగింది. పోలీసుల కథనం ప్రకారం..రాందాస్‌తండాకు చెందిన మెగావత్‌ హనుమా, సక్రి దంపతుల చిన్న కుమారుడు మధు (26)కు, నల్గొండ జిల్లా పెద్దఅడిశర్లపల్లి మండలం చింతకుంట్లతండాకు చెందిన అఖిల (22)తో నాలుగేళ్ల క్రితం వివాహమైంది. వీరికి ఒక కుమార్తె మిల్కి (పద్దెనిమిది నెలలు). మధు వృత్తిరీత్యా బోరుబండిపై పనిచేస్తున్నాడు. భార్యపై అనుమానంతో తరచూ ఆమెతో గొడవపడుతున్నాడు. దసరాకు ముందు దంపతులు ఘర్షణ పడ్డారు. ఈ క్రమంలో ఆమె పుట్టింటికి వెళ్లింది.
అత్తింటికి వచ్చిన నాలుగు రోజులకే
భర్త విన్నపం మేరకు నాలుగురోజుల క్రితమే అఖిల అత్తవారింటికి వచ్చింది. ఏం జరిగిందో ఏమో! బుధవారం మధ్యాహ్నం దంపతులు మరోసారి గొడవపడ్డారు. క్షణికావేశంలో మధు..భోజనం చేస్తున్న భార్యపై ఇంట్లోనే ఉన్న వ్యవసాయ పనిముట్టు (గుంటుక పలుగు)తో దాడిచేశాడు. ఆమె అక్కడికక్కడే మృతిచెందింది. తర్వాత కుమార్తెనూ గాయపరిచాడు. అనంతరం ఇంట్లోనే ఆత్మహత్య చేసుకున్నాడు. సాయంత్రం పొలం నుంచి ఇంటికొచ్చిన మధు తల్లిదండ్రులు కొడుకు, కోడలు విగతజీవులుగా, మనవరాలు అపస్మారక స్థితిలో పడి ఉండటాన్ని గుర్తించి ఉలికిపాటుకు గురయ్యారు. ప్రాణాపాయస్థితిలో ఉన్న మిల్కిని 108 వాహనంలో నల్గొండకు తరలించారు. దేవరకొండ డీఎస్పీ ఘటనా స్థలాన్ని పరిశీలించారు.
bhaaryanu hatamaarchi, kumaartenu gaayaparichi vyakti aatmahatya
praanaapaayasthithilo chinnari
randasyntanda (nampalli), neusetude: kalakaalam kalisi undaalsina dampatula madhya anumanam penubhootamaindi. chivariki vaari praanaalu baliteesukundi. kshanikaavesamlo tandri chesina daadilo gaayapadina mukkupacchalaarani chinnari praanaapaayasthithilo kottumittadutondi. nalgonda jilla nampalli mandalamlo budhavaaram ee vishaadam jarigindi. polisula kathanam prakaaram..raandaasnandaaku chendina megavathy hanuma, sakri dampatula chinna kumarudu madhu (26)ku, nalgonda jilla peddaadisarlapalli mandalam chintakuntlatandaku chendina akhila (22)thoo nalugella kritam vivaahamaindi. veeriki oka kumarte milki (paddenimidi nelalu). madhu vruttireetyaa borubandipai panichestunnadu. bhaaryapai anumaanamtho tarachuu aametho godavapadutunnadu. dasaraku mundu dampatulu gharshana paddaaru. ee kramamlo aame puttintiki vellindi.
attintiki vachina naalugu rojulake
bharta vinnapam meraku nalugurojula kritame akhila attavaarintiki vachindi. yem jarigindo emo! budhavaaram madhyaahnam dampatulu marosari godavapaddaaru. kshanikaavesamlo madhu..bhojanam chestunna bhaaryapai intlone unna vyavasaaya panimuttu (guntuka palugu)thoo daadichesaadu. aame akkadikakkade mrutichendindi. tarvaata kumaartenuu gayaparichadu. anantaram intlone aatmahatya chesukunnadu. saayantram polam nunchi intikochina madhu tallidandrulu koduku, kodalu vigatajeevulugaa, manavaraalu apasmaaraka sthitilo padi undataanni gurtinchi ulikipaatuku gurayyaru. praanaapaayasthithilo unna milkini 108 vaahanamlo nalgondaku taralinchaaru. devarakonda dsp ghatana sthalaanni pariseelinchaaru.